ממעמקים (שיר)

ממעמקים הוא סינגל של ההרכב המוזיקלי הישראלי הפרויקט של עידן רייכל, שהוקלט על ידי מוביל ההרכב, המוזיקאי הישראלי עידן רייכל, מתוך אלבומו השני, ממעמקים. השיר יצא לאור בדצמבר 2004, כסינגל הראשון מתוך האלבום, על ידי חברת התקליטים הליקון.

רקע וכתיבה 
השיר נכתב והולחן על ידי רייכל, והופק על ידי רייכל בשיתוף גלעד שמואלי, שותפו להפקות המוזיקליות של שירי הפרויקט של עידן רייכל. זהו השיר היחידי באלבום שרייכל שר בעצמו. מתלווה אליו בשירה באמהרית ווגדרס אבי וואסה, שלא השתתף באלבום הראשון, אך הצטרף לסיבוב ההופעות שליווה אותו. שירתו של וואסה היא על פי השיר האתיופי של מולוכן מְלֶסֶה "Nanu Nanu Ney". כמו כן משתתפת בשיר כברה קסאי בקולות הרקע.

וידאו קליפ 
הווידאו קליפ הנלווה שצולם לשיר בוים על ידי ליאור מולכו ופורסם בערוץ היוטיוב של רייכל ב-3 באוגוסט 2011. נכון לינואר 2023, הצליח הקליפ לצבור כ-16 מיליון צפיות.

הצלחה 
השיר זכה להצלחה מיידית, כשנכנס היישר אל המקום הראשון במצעד הפזמונים השבועי של רשת ג', שאותו הוביל במשך שמונה שבועות רצופים. כמו כן, השיר הגיע למקום השלישי במצעד הפזמונים השנתי של רשת ג' ולמקום הרביעי במצעד של גלגלצ. ב"מצעד העשור" של ערוץ 24 לסיכום העשור הראשון של המאה ה-21 נבחר השיר כ"שיר העשור". במצעד של שירי עידן רייכל שנערך ב-ynet בשנת 2016 הגיע השיר אל המקום הראשון. כמו כן, השיר הגיע למקום השני של השירים העבריים הכי מושמעים ב-2005 על פי נתוני אקו"ם. ביולי 2005 זכה השיר בתואר "רינגטון הפלטינה", על סך של 40,000 הורדות.

מיקומי שיא

נתוני מכירות

קישורים חיצוניים 
 לדף השיר באתר הספרייה הלאומית

הערות שוליים 

שירי 2004
סינגלים מ-2004
שירי הפרויקט של עידן רייכל
שירים בעברית
שירים באמהרית
שירים מרובי שפות
שירים שנכתבו על ידי עידן רייכל
שירים שהולחנו על ידי עידן רייכל
שירי אהבה בעברית
שירים על הירח
שירים על לילות
סינגלים בהוצאת הליקון